CELEX: 32018D0257
Language: lt
Date: 2018-02-19 00:00:00
Title: 2018 m. vasario 19 d. Komisijos įgyvendinimo sprendimas (ES) 2018/257, kuriuo tam tikroms valstybėms narėms nustatomos leidžiančios nukrypti nuostatos dėl Europos gyventojų sveikatos tyrimu (EGST) grindžiamos statistikos perdavimo pagal Europos Parlamento ir Tarybos reglamentą (EB) Nr. 1338/2008 (pranešta dokumentu Nr. C(2018) 832) (Tekstas svarbus EEE. )

21.2.2018   
            
            
               LT
            
            
               Europos Sąjungos oficialusis leidinys
            
            
               L 48/41
            
         KOMISIJOS ĮGYVENDINIMO SPRENDIMAS (ES) 2018/257
   2018 m. vasario 19 d.
   kuriuo tam tikroms valstybėms narėms nustatomos leidžiančios nukrypti nuostatos dėl Europos gyventojų sveikatos tyrimu (EGST) grindžiamos statistikos perdavimo pagal Europos Parlamento ir Tarybos reglamentą (EB) Nr. 1338/2008
   
      
         (pranešta dokumentu Nr. C(2018) 832)
      
   
   (Tekstas autentiškas tik anglų, olandų, maltiečių, prancūzų, rumunų, suomių, švedų ir vokiečių kalbomis)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1338/2008 dėl Bendrijos statistikos apie visuomenės sveikatą ir sveikatą bei saugą darbe (1), ypač į jo 9 straipsnio 2 dalį,
   atsižvelgdama į Belgijos Karalystės, Vokietijos Federacinės Respublikos, Maltos Respublikos, Nyderlandų Karalystės, Austrijos Respublikos, Rumunijos, Suomijos Respublikos ir Jungtinės Didžiosios Britanijos ir Šiaurės Airijos Karalystės prašymus,
   kadangi:
   
               (1)
            
            
               Komisija, laikydamasi Reglamento (EB) Nr. 1338/2008 9 straipsnio 2 dalies, gali nustatyti valstybėms narėms leidžiančias nukrypti nuostatas ir pereinamuosius laikotarpius, grindžiamus objektyviomis priežastimis;
            
         
               (2)
            
            
               iš Komisijai pateiktos informacijos matyti, kad valstybių narių prašymai leisti nukrypti nuo reglamento nuostatų yra grindžiami poreikiu iš esmės pritaikyti nacionalines administracines ir statistikos sistemas, siekiant visiškos atitikties Reglamentui (EB) Nr. 1338/2008;
            
         
               (3)
            
            
               tokios leidžiančios nukrypti nuostatos turėtų būti suteiktos Belgijos Karalystei, Vokietijos Federacinei Respublikai, Maltos Respublikai, Nyderlandų Karalystei, Austrijos Respublikai, Rumunijai, Suomijos Respublikai ir Jungtinės Didžiosios Britanijos ir Šiaurės Airijos Karalystei;
            
         
               (4)
            
            
               šiame sprendime nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Priede išdėstytas leidžiančias nukrypti nuostatas leidžiama taikyti jame nurodytoms valstybėms narėms.
   2 straipsnis
   Sprendimas skiriamas Belgijos Karalystei, Vokietijos Federacinei Respublikai, Maltos Respublikai, Nyderlandų Karalystei, Austrijos Respublikai, Rumunijai, Suomijos Respublikai ir Jungtinės Didžiosios Britanijos ir Šiaurės Airijos Karalystei.
   
      Priimta Briuselyje 2018 m. vasario 19 d.
      
         
            Komisijos vardu
         
         Marianne THYSSEN
         
            Komisijos narė
         
      
   
   
      (1)  OL L 354, 2008 12 31, p. 70.
   
   
      PRIEDAS
      
         Komisijos nustatytos nuo Reglamento (EB) Nr. 1338/2008 leidžiančios nukrypti nuostatos dėl statistinių duomenų, pagrįstų Europos gyventojų sveikatos tyrimu (EGST)
      
      2019 m. EGST duomenų rinkimo tikslais nustatomos šios leidžiančios nukrypti nuostatos.
      
                   
               
               
                  Belgija, Suomija ir Nyderlandai neprivalo teikti šioje lentelėje nurodytų kintamųjų:
                  
                              Belgija
                           
                           
                              
                                          —
                                       
                                       
                                          UN2A, UN2B, UN2C, UN2D dėl nepatenkintų poreikių
                                       
                                    
                        
                              Suomija
                           
                           
                              
                                          —
                                       
                                       
                                          PL2 ir PL8 dėl funkcinių sutrikimų
                                       
                                    
                                          —
                                       
                                       
                                          PE6 dėl fizinio aktyvumo
                                       
                                    
                                          —
                                       
                                       
                                          AL1–AL6 dėl alkoholio vartojimo
                                       
                                    
                        
                              Nyderlandai
                           
                           
                              
                                          —
                                       
                                       
                                          CD1P ir CD2 dėl ligų ir lėtinių sveikatos sutrikimų
                                       
                                    
                                          —
                                       
                                       
                                          PL8 ir PL9 dėl funkcinių sutrikimų
                                       
                                    
                                          —
                                       
                                       
                                          PE9 dėl fizinio aktyvumo
                                       
                                    
                                          —
                                       
                                       
                                          DH5 ir DH6 dėl mitybos įpročių
                                       
                                    
                                          —
                                       
                                       
                                          SK3, SK4 ir SK6 dėl rūkymo
                                       
                                    
                        
            
                   
               
               
                  Belgijai, Vokietijai, Maltai ir Austrijai nustatoma leidžianti nukrypti nuostata dėl duomenų rinkimo laikotarpio. Belgijai numatytas duomenų rinkimo laikotarpis yra 2018 m., Austrijai ir Vokietijai – 2018–2020 m., o Maltai – 2019–2020 m.
               
            
                   
               
               
                  Rumunijai nustatoma leidžianti nukrypti nuostata dėl mikroduomenų teikimo. Rumunija perduoda patikrintus mikroduomenis per 12 mėnesių nuo nacionalinio duomenų rinkimo laikotarpio pabaigos.
               
            
                   
               
               
                  Jungtinei Karalystei nustatoma leidžianti nukrypti nuostata dėl tiriamosios visumos. Tiriamoji visuma Jungtinėje Karalystėje yra ne jaunesni kaip 16 metų asmenys, duomenų rinkimo metu gyvenantys asmeniniuose namų ūkiuose šios valstybės teritorijoje.